Rangers-stjerner: - Zucca vil absolutt hjelpe laget
NHL-klubben sendte i natt over et kontraktsforslag til agent Erik Ryman, og klubben ønsker 25-åringen ut sesongen. - Jeg vet vel i løpet av dagen, jeg vet ikke hva som gjenstår. Jeg har ikke snakket så mye med agenten, sa Zuccarello da han traff VG på Toppidrettssenteret mandag. Senere på dagen kunne imidlertid ikke trener John Tortorella bekrefte noe som helst, og var knapp med kommentarene. - Dere (media) kjenner ham, men jeg har ingen informasjon om hva som foregår. Jeg vet ikke noe, han er ikke i vårt lag akkurat nå. Jeg vet ikke hva som skjer med det. Det er ikke noe poeng for meg å snakke om Zucca om han ikke er her. Så la oss ikke forhaste oss. Jeg har rett og slett ingen informasjon om det, sier Tortorella mandag ifølge The Record.Kaptein Ryan Callahan er likevel en av flere spillere som roser nordmannen, som - dersom overgangen går i orden - vil spille under forutsetning av en enveiskontrakt, som gjør at han beholder den samme lønnen uavhengig om det blir spill i NHL eller AHL, som igjen gjør det vanskeligere å sende ham ned. - Han er en talentfull spiller. Spesielt på straffer, han er veldig god på dem. Han har bra overblikk og kan definitivt hjelpe oss. Han spilte bra i fjor og måten han ser isen og flytter pucken på, gjør han vi kan ha bruk for ham. Laget har slitt med å score nok mål denne sesongen, og spesielt har de en elendig uttelling i overtall. - Det er ingen hemmelighet at vi må score mer, så å få inn en spiller som kan skape noe offensivt vil absolutt hjelpe laget, sier Rangers-kapteinen. Marion Gaborik er en av lagets best betalte spillere, og skal være blant de ledende offensive spillerne. Også han har slitt med å finne nettmaskene. - Han har vært her før, og er en ung, talenfull gutt. Han kommer til å bidra med sine kvaliteter i spillet vårt, spesielt i overtall. Vi kjenner ham alle, han er en bra fyr og vi er glade for å få ham tilbake. Han bestemte seg for å dra til Russland og prøve noe annet. Han kommer definitivt til å tilføre oss noe som vi trenger offensivt, sier Gaborik.En annen av lagets store stjerner, Brad Richards, er inne på noe av det samme. Også han mener at Zuccarello spilte bra før han ble skadet under forrige New York-opphold. - Han ga oss noe da vi gikk gjennom en tøff periode. Jeg kjenner ham ikke så godt, men man kan se at han har god forståelse for hockey, sier Richards. - Han er en god spiller, han er godt likt og jeg tror hans offensive kvaliteter kan hjelpe oss, sier Steve Eminger.
Flere av New York Rangers' største stjerner sier de er glade for å få Mats Zuccarello (25) tilbake til NHL, men treneren vil foreløpig ikke bekrefte overgangen.